Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 14 A hírközlésrõl szóló 2001. évi XL. törvény.
Paragraph Index: 347

4. FORGALMI SZOLGÁLAT ÉS FORGALOM- IRÁNYÍTÁS Ez a fejezet a vasúti forgalom szervezésére, lebonyolítására és végrehajtására vonatkozó alapvetõ elõírásokat tartalmazza. — A hálózaton az üzemeltetési szabályokat, az utazószemélyzet, valamint az irányító központok személyzetének képzését és képesítését úgy kell összehangolni, hogy a transz-európai hagyományos vasúti rendszer hatékony és biztonságos üzemeltetése — figyelemmel a határátlépés, valamint a belföldi szolgáltatások követelményeinek eltéréseire is — megvalósítható legyen. — A megkívánt biztonsági szintet a karbantartási tevékenység rendszeressége, valamennyi érdekelt személyzet képzése és kézbesítése, valamint az irányítási és karbantartási központokban az üzemeltetõk által bevezetett minõségbiztosítási rendszer útján kell elérni. 2003/156. szám 4.1. Forgalmi szolgálat 4.1.1. Általános követelmények A vasúti közlekedés biztonságát technikai eszközökkel, berendezésekkel és ezekkel összhangban lévõ vállalati utasításokkal kell megteremteni. A vasútforgalmi teendõket, ezek végrehajtásának módját (a vasútüzemi technológiát) a vasúttársaság által kidolgozott vállalati utasításokban kell elõírni. 4.1.2. Menetrendek A vonatok közlekedését külön jogszabályban15 foglaltak figyelembevételével menetrendben kell szabályozni. 4.1.3. Tolatás A tolatás — a menesztett vonatok és a 6000 kg-nál kisebb tömegû jármûvek mozgását kivéve — a vasúti jármûvek vágányon emberi vagy gépi erõvel, bejárással, szalasztással vagy gurítással végrehajtott helyváltoztatása. A feljogosított dolgozó engedélye, továbbá a tolatásvezetõ jelenléte és irányítása nélkül tolatni nem szabad. Vasúti vontatójármûvel, és a mozgatott kocsik fékezésére is alkalmas kocsimozgató berendezéssel végzett tolatást kivéve, legfeljebb 2,5‰ lejtõjû pályarészen végezhetõ tolatás. Ez alól kivételt képeznek a gurítódombos, a félmagas gurítódombos, az emelt kihúzó-vágányos, továbbá a síktolatásra alkalmas rendezõ-pályaudvarok e célra kijelölt vágányai. Egyszerû szalasztásos tolatás legfeljebb 5‰ emelkedés vagy esés irányában az üzemeltetõ vasúttársaság által meghatározott feltételek mellett máshol is engedélyezhetõ. A tolatásnál alkalmazható legnagyobb sebesség: — vasúti vontatójármûvel legfeljebb 40 km/h — saját használatú vasútnál legfeljebb 10 km/h — váltó- és vágányfoglaltságot ellenõrzõ biztosítóberendezés esetén a váltókörzetben legfeljebb 25 km/h — egyéb rendezés, közúti jármû vagy emberi erõ alkalmazásakor legfeljebb 5 km/h lehet, kivéve a menetdinamikai számítás alapján méretezett gurítódombokon történõ gurítást. Egyébként mindenkor csak olyan sebességgel szabad tolatást végezni, hogy a jármûveket a rendelkezésre álló fékezõerõk felhasználásával a tervezett helyen biztosan meg lehessen állítani. Az ütközés sebessége legfeljebb 8 km/h (2,22 m/s) lehet. Vonat be-, ki- vagy áthaladása elõtt a vágányutat érintõ, metszõ, vagy veszélyeztetõ tolatást olyan idõben kell megszüntetni, hogy a vonat vágányútjának beállításával kapcsolatos mûveletek a vonat megállítása, visszatartása, illetve sebességének csökkentése nélkül elvégezhetõk legyenek. 15 Az országos közforgalmú vasúti pálya kapacitásának elosztásáról

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes